## Rješenje kojim se Marjanu Vrbanu iz Donjeg Miholjca oduzima odobrenje za rad brokera

### NN 97/2009 (7.8.2009.), Rješenje kojim se Marjanu Vrbanu iz Donjeg Miholjca oduzima odobrenje za rad brokera

97 07.08.2009 Rješenje kojim se Marjanu Vrbanu iz Donjeg Miholjca oduzima odobrenje za rad brokera

HRVATSKA AGENCIJA ZA NADZOR FINANCIJSKIH USLUGA

2467

Temeljem odredbi članka 15. točka 4. alineja 1. i članka 8. stavak 1. Zakona o Hrvatskoj agenciji za nadzor financijskih usluga (»Narodne novine« br. 140/05), članka 27. stavak 1. točka 4. Zakona o tržištu kapitala (»Narodne novine« broj 88/08, 146/08 i 74/09), Uprava Hrvatske agencije za nadzor financijskih usluga, po službenoj dužnosti, u predmetu oduzimanja odobrenja Marjana Vrbana iz Donjeg Miholjca, J. Kozarca 12, za rad brokera, na sjednici održanoj dana 23. srpnja 2009. godine donijela je

RJEŠENJE

1. Marjanu Vrbanu iz Donjeg Miholjca, J. Kozarca 12, oduzima se odobrenje za rad brokera.

2. Ovo rješenje upisuje se u Registar brokera, koji vodi Hrvatska agencija za nadzor financijskih usluga, pod rednim brojem 398 (tristotine devedeset i osam).

3. Ovo rješenje objavit će se u »Narodnim novinama«.

Obrazloženje

Hrvatska agencija za nadzor financijskih usluga (dalje: Agencija) pokrenula je po službenoj dužnosti, dana 9. veljače 2009. godine, sukladno odredbi članka 123. Zakona o općem upravnom postupku (»Narodne novine« broj 53/91 i 103/96) i članka 541. Zakona o tržištu kapitala (»Narodne novine« broj 88/08, 146/08 i 74/09; dalje u tekstu: Zakon), upravni postupak nadzora u predmetu oduzimanja odobrenja Marjanu Vrbanu iz Donjeg Miholjca, J. Kozarca 12, za rad brokera.

Nakon izvršenog uvida u predmete Agencije klasa: UP/I-451-04/08-07/82 i klasa: 451-04/08-17/01, utvrđeno je sljedeće:

Rješenjem Agencije, klasa: UP/I-451-04/08-07/82, ur.broj: 326-111/08-2, od 23. listopada 2008. godine, Marjanu Vrbanu iz Donjeg Miholjca, J. Kozarca 12, zaposleniku investicijskog društva Prva generacija d.o.o., Zagreb, Martićeva 13 (dalje: Društvo), izdana je na neodređeno vrijeme dozvola za obavljanje poslova brokera.

U predmetu Agencije klasa: 451-04/08-17/01, Društvo je dana 5. siječnja 2009. godine obavijestilo Agenciju da je dana 15. prosinca 2008. godine prestao radni odnos Marjana Vrbana u Društvu.

Budući da je prema naprijed navedenom očitovanju Društva, Marjanu Vrbanu prestao radni odnos u Društvu, to je imenovanom zaključkom Agencije, klasa: UP/I-451-04/09-07/04 od 19. veljače 2009. godine, bio određen rok od 3 (tri) mjeseca za dostavu dokaza da je zaposlen u drugom investicijskom društvu ili kreditnoj instituciji na obavljanju poslova sadržanih u investicijskim uslugama iz članka 5. stavka 1. točke 1. i 2. Zakona.

Dostava predmetnog zaključka izvršena je sukladno odredbi članka 86. i članka 87. stavak 2. Zakona o općem upravnom postupku (»Narodne novine« broj 53/91 i 103/96), s obzirom da je predmetni zaključak vraćen u Agenciju s oznakom »obaviješten, nije podigao pošiljku«, nakon dostava 11. i 12. ožujka 2009. godine.

Marjan Vrban nije u roku od 3 mjeseca (do 12. lipnja 2009. godine), a niti naknadno, Agenciji dostavio dokaz o zaposlenju u drugom investicijskom društvu, odnosno kreditnoj instituciji.

Sukladno odredbi članka 24. stavak 1. Zakona, broker je zaposlenik investicijskog društva koji na temelju odobrenja Agencije obavlja poslove sadržane u investicijskim uslugama iz članka 5. stavka 1. točke 1. i 2. ovog Zakona.

Odredbom članka 27. stavak 1. točka 4. Zakona propisano je da će Agencija investicijskom savjetniku oduzeti izdano odobrenje, ako prestane ispunjavati uvjete na temelju kojih je izdano odobrenje za rad, a u roku koji mu odredi Agencija, ne ispuni te uvjete.

Slijedom izloženog, a s obzirom da Marjan Vrban više ne ispunjava uvjete na temelju kojih mu je izdano odobrenje za rad, valjalo je, sukladno odredbi članka 27. stavak 1. točka 4. Zakona, riješiti kao u izrijeci ovog rješenja, dakle oduzeti mu odobrenje za rad brokera i provesti upis oduzimanja odobrenja u Registru brokera koji vodi Agencija, s danom upisa 23. srpnja 2009. godine, pod rednim brojem 398 (tristotine devedeset i osam).

Sukladno odredbi članka 8. stavak 3. Zakona o Hrvatskoj agenciji za nadzor financijskih usluga (»Narodne novine« broj 140/05) ovo rješenje objavit će se u »Narodnim novinama«.

UPUTA O PRAVNOM LIJEKU

Protiv ovog rješenja žalba nije dopuštena, ali se protiv istoga može pokrenuti upravni spor podnošenjem tužbe Upravnom sudu Republike Hrvatske u roku od 30 dana od dana primitka ovog rješenja.

Klasa: UP/I-451-04/09-07/04

Urbroj: 326-111/09-2

Zagreb, 23. srpnja 2009.

Član Uprave
Ivo Šulenta, v. r.

Rješenje, NN 97/2009-2467